Dialektika

Dialektika (; ), taler kauningin pinaka metode dialektika, pangawitnyane nganutin dialog pantaraning jadma sane ngagem sudut pandang sane matiosan indik subjek nanging meled rauh ring kebenaran malarapan antuk argumen sane masuk akal. Dialektika mesib sareng debat, nanging konsep punika nenten ngeranjing subjektif unsur-unsur sakadi daya tarik emosional lan retorika.See Gorgias, 449B: "Socrates: Would you be willing then, Gorgias, to continue the discussion as we are now doing [Dialectic], by way of question and answer, and to put off to another occasion the (emotional) speeches (rhetoric) that (the sophist) Polus began?" Punika madue asal-usul ring filsafat kuno lan terus kalimbakang ring filsafat Abad Pertengahan.

Hegelianisme ngambar malih dialektika mangda nenten malih nujuang dialog harfiah. Tiosan punika, parinama punika ngambil artos khusus saking panglimbak antuk cara ngaonang kontradiksi internal. Materialisme dialektis, teori sané kalimbakang olih Karl Marx miwah Friedrich Engels, nganutin dialektika Hegel dados teori sejarah materialis. Warisan dialektika Hegel lan Marx sampun kakritik olih para filsuf, sakadi Karl Popper lan Mario Bunge, sane nganggep nenten ilmiah.

Dialektika nyihnayang proses panglimbak miwah nénten manut ring logika klasik. Yadiastun asapunika, makudang-kudang ahli logika abad kalih dasa sampun mautsaha ngeformalkannyané.